ബിഷപ് മൂര് കോളേജ് രാജ്യത്തെ മികച്ച നൂറു കോളജുകളുടെ പട്ടികയില് മാവേലിക്കര: ബിഷപ് മൂര് കോളേജ് ഇന്ത്യയിലെ മികച്ച നൂറുകോളേജുകളുടെ പട്ടികയില് മൂന്നാം പ്രാവശ്യവും ഇടം നേടി. കേന്ദ്ര വിദ്യാഭ്യാസ മന്ത്രാലയത്തിന്റെ നാഷണല് ഇന്സ്റ്റിറ്റ്യൂഷണല് റാങ്കിംഗ് ഫ്രെയിം വര്ക്ക്, ഇന്ത്യാ റാങ്കിംഗ് 2021 പ്രകാരമുള്ള ലിസ്റ്റിലാണ് കോളേജ് സ്ഥാനം പിടിച്ചത്. മുമ്ബ് 2020 ലും 2018 ലും കോളേജ് ഈ നേട്ടം കരസ്ഥമാക്കിയിരുന്നു. ജില്ലയില് നിന്ന് ഇത് വരെ മറ്റൊരു കോളേജും ഈ ലിസ്റ്റില് ഇടം നേടിയിട്ടില്ല. പഠന, ഗവേഷണ രംഗങ്ങളില് കാഴ്ചവയ്ക്കുന്ന മികവിനെ അടിസ്ഥാനപ്പെടുത്തിയാണ് എല്ലാ വര്ഷവും കേന്ദ വിദ്യാഭ്യാസ മന്ത്രാലയം ഈ പട്ടിക തയ്യാറാക്കുന്നത്. 1964ല് സ്ഥാപിതമായ ബിഷപ് മൂര് കോളേജ് കേന്ദ്ര സര്ക്കാരിന്റെ നാക്ക് എ ഗ്രേഡ് ലഭിച്ച ഉന്നത വിദ്യാഭ്യാസ സ്ഥാപനമാണ്. കഴിഞ്ഞ മൂന്നു വര്ഷത്തിനടയില് 21 യൂണിവേഴ്സിറ്റി റാങ്കുകള് കരസ്ഥമാക്കിയ കോളജ് പഠനേതര പ്രര്ത്തനങ്ങളിലും മികച്ച പ്രകടനമാണ് കാഴ്ച വയ്ക്കുന്നത്. 2021 ല് പരിസ്ഥിതി സംരക്ഷണ പ്രവര്ത്തനങ്ങള്ക്ക് കേന്ദ്ര സര്ക്കാരിന്റെ ഗ്രീന് ചാമ്ബ്യന്സ് അവാര്ഡ് കോളേജിന് ലഭിച്ചിരുന്നു. കോളേജില് പ്രവര്ത്തിക്കുന്ന ഫിസിക്സ്, കെമിസ്ട്രി ഗവേഷണ കേന്ദ്രങ്ങള് കേരളത്തിലെ മികച്ച ഗവേഷണ കേന്ദ്രങ്ങളായി പ്രവര്ത്തിച്ച് പേറ്റന്റ്റുകള്, അന്തര്ദേശീയ പ്രബന്ധങ്ങള്, എന്നിവ പ്രസിദ്ധീകരിക്കുന്നതില് മുന് നിരയിലാണ്.